ΠΕΡΙΕΧΟΜΕΝΑ
ΑΠΟΦΑΣΕΙΣ
Ορισμός του ανώτατου ορίου των επιτρεπόμενων
κατ’ έτος ημερών μετακίνησης εκτός έδρας μελών
του Διοικητικού Συμβουλίου της Δημοτικής Κοινωφελούς Επιχείρησης Περιφερειακού Θεάτρου
Ιωαννίνων (ΔΗ.ΠΕ.ΘΕ. Ιωαννίνων) για το έτος 2025.
Πράξη αντιστοίχισης κλάδων και ειδικοτήτων
υπαλλήλου διοριστέας της υπό στοιχεία 3ΓΒ/2023
προκήρυξης ΑΣΕΠ του Δήμου Αλμυρού με τους
οριζόμενους στο π.δ. 85/2022 (Α’ 232) νέους κλάδους και ειδικότητες.
Καθιέρωση απογευματινής υπερωριακής εργασίας, του μόνιμου και Ι.Δ.Α.Χ. προσωπικού του Δή-
μου Πάρου για το Α’ εξάμηνο του έτους 2025.
ΑΠΟΦΑΣΕΙΣ
Αριθμ. 11839
(1)
Ορισμός του ανώτατου ορίου των επιτρεπόμενων
κατ’ έτος ημερών μετακίνησης εκτός έδρας μελών
του Διοικητικού Συμβουλίου της Δημοτικής Κοινωφελούς Επιχείρησης Περιφερειακού Θεάτρου
Ιωαννίνων (ΔΗ.ΠΕ.ΘΕ. Ιωαννίνων) για το έτος 2025.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τον ν. 4555/2018 «Μεταρρύθμιση του θεσμικού
πλαισίου της Τοπικής Αυτοδιοίκησης - Εμβάθυνση της
Δημοκρατίας - Ενίσχυση της Συμμετοχής - Βελτίωση της
οικονομικής και αναπτυξιακής λειτουργίας των Ο.Τ.Α.
[Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον εκσυγχρονισμό του πλαισίου οργάνωσης και λειτουργίας
των ΦΟΔΣΑ - Ρυθμίσεις για την αποτελεσματικότερη,
ταχύτερη και ενιαία άσκηση των αρμοδιοτήτων σχετικά
με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και
άλλες διατάξεις» (Α’ 133).
2. Τα άρθρα 6Α, 6Β και την παρ. Ι του άρθρου 280 του
ν. 3852/2010 «Νέα Αρχιτεκτονική της Αυτοδιοίκησης και
της Αποκεντρωμένης Διοίκησης- Πρόγραμμα Καλλικράτης» (Α’ 87).
3. Τον ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπαϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπιση
τεχνικών προδιαγραφών για τα επιμέρους επιγραμμικά
συστήματα συγκέντρωσης. Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών. Λοιπές επείγουσες διατάξεις» (Α’ 136).
4. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
5. Το π.δ. 141/2010 «Οργανισμός της Αποκεντρωμένης
Διοίκησης Ηπείρου- Δυτικής Μακεδονίας» (Α’ 234), όπως
τροποποιήθηκε με το άρθρο 92 του ν. 4446/2016 «Πτωχευτικός Κώδικας, Διοικητική Δικαιοσύνη, Τέλη-Παράβολα,
Οικειοθελής αποκάλυψη φορολογητέας ύλης παρελθόντων ετών, Ηλεκτρονικές συναλλαγές, Τροποποιήσεις του
ν. 4270/2014 και λοιπές διατάξεις» (Α’ 240).
6. Το άρθρο 28 του ν. 4325/2015 «Εκδημοκρατισμός
της Διοίκησης - Καταπολέμηση Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλ-
λες διατάξεις» (Α’ 47).
7. Το άρθρο 24 του ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις»
(Α’ 21).
8. Την υπ’ αρ. 86779/2022 απόφαση του Υπουργού Εσωτερικών «Διορισμός του Σεραφείμ Λιάπη του Γεωργίου,
στη θέση του μετακλητού Γραμματέα Αποκεντρωμένης
Διοίκησης Ηπείρου-Δυτικής Μακεδονίας» (Υ.Ο.Δ.Δ. 1183).
9. Την υπ’ αρ. 3394/24-01-2023 απόφαση του Γραμματέα Αποκεντρωμένης Διοίκησης Ηπείρου - Δυτικής
Μακεδονίας «Παροχή εξουσιοδότησης υπογραφής
διοικητικών πράξεων και εγγράφων “Με εντολή Γραμματέα Αποκεντρωμένης Διοίκησης Ηπείρου -Δυτικής
Μακεδονίας” στον Προϊστάμενο της Γενικής Διεύθυνσης
Εσωτερικής Λειτουργίας, στον Προϊστάμενο της Διεύθυνσης Διοίκησης καθώς και στους Προϊσταμένους των
Τμημάτων αυτής» (Β’ 412).
10. Το άρθρο 3 της υποπ. Δ9 της παρ. Δ του άρθρου 2
του ν. 4336/2015 «Συνταξιοδοτικές διατάξεις - Κύρωση
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
8 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1702
08.04.2025 19:39:26
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1702/08.04.2025
του Σχεδίου Σύμβασης Οικονομικής Ενίσχυσης από τον
Ευρωπαϊκό Μηχανισμό Σταθερότητας και ρυθμίσεις για την
υλοποίηση της Συμφωνίας Χρηματοδότησης» (Α’ 94), όπως
αντικαταστάθηκε από το άρθρο 36 παρ. 2 του ν. 4484/2017
«Προσαρμογή της Ελληνικής Νομοθεσίας στις διατάξεις της
Οδηγίας (ΕΕ) 2016/881 και άλλες διατάξεις» (Α’ 110).
11. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
12. Το υπ’ αρ. 532/11-03-2025 έγγραφο του ΔΗ.ΠΕ.ΘΕ.
Ιωαννίνων, με το οποίο αιτείται τον ορισμό του ανώτατου
ορίου των επιτρεπόμενων ημερών μετακίνησης εκτός
έδρας μελών του Διοικητικού Συμβουλίου του εν λόγω
Ν.Π.Ι.Δ. για το έτος 2025.
13. Την υπ’ αρ. 532/11-03-2025 Βεβαίωση του ΔΗ.ΠΕ.
ΘΕ. Ιωαννίνων περί πρόβλεψης σχετικής πίστωσης στον
προϋπολογισμό οικ. έτους 2025.
14. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφασίζουμε:
Ορίζουμε το ανώτατο όριο των επιτρεπόμενων κατ’
έτος ημερών μετακίνησης εκτός έδρας για τα μέλη του
Διοικητικού Συμβουλίου του ΔΗ.ΠΕ.ΘΕ. Ιωαννίνων, για
τους οποίους προκύπτει ανάγκη μετακίνησής τους για
υπηρεσιακούς λόγους, για το έτος 2025, ως εξής:
ΙΔΙΟΤΗΤΑ
ΑΡΙΘΜΟΣ
ΜΕΛΩΝ Δ.Σ.
ΑΝΩΤΑΤΟ ΟΡΙΟ
ΕΠΙΤΡΕΠΟΜΕΝΩΝ
ΗΜΕΡΩΝ
ΜΕΤΑΚΙΝΗΣΗΣ
ΕΚΤΟΣ ΕΔΡΑΣ
ΕΚΑΣΤΟΥ
ΜΕΛΗ
ΔΙΟΙΚΗΤΙΚΟΥ
ΣΥΜΒΟΥΛΙΟΥ
20 ΗΜΕΡΕΣ
Κάλυψη δαπάνης:
Από την απόφαση αυτή, προκύπτει δαπάνη σε βάρος
του προϋπολογισμού οικονομικού έτους 2025 του ΔΗ.ΠΕ.
ΘΕ. Ιωαννίνων, για την οποία υπάρχει εξασφαλισμένη πίστωση στον Κ.Α. 60.00.11.0003 (3.000,00 €) αυτού.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 17 Μαρτίου 2025
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Εσωτερικής Λειτουργίας
ΕΥΑΓΓΕΛΟΣ ΓΑΛΑΝΗΣ
Ι
Αριθμ. απόφ. 58/2025
(2)
Πράξη αντιστοίχισης κλάδων και ειδικοτήτων υπαλλήλου διοριστέας της υπό στοιχεία 3ΓΒ/2023 προκήρυξης ΑΣΕΠ του Δήμου Αλμυρού με τους οριζόμενους στο π.δ. 85/2022 (Α’ 232) νέους κλάδους και ειδικότητες.
Ο ΔΗΜΑΡΧΟΣ ΑΛΜΥΡΟΥ
Έχοντας υπόψη:
1. Τις διατάξεις:
α) Των παρ. 1 και 3 του άρθρου 52 του ν. 4830/2021 «Νέο πλαίσιο για την ευζωία των ζώων συντροφιάς-Πρόγραμμα “AΡΓΟΣ” και λοιπές διατάξεις» (Α’ 169),
β) του άρθρου 15 του π.δ. 85/2022 «Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο)» (Α’ 232),
γ) Τον Οργανισμό Εσωτερικής Υπηρεσίας του Δήμου Αλμυρού (Β’ 1930/2011).
2. Την υπ’ αρ. 5905/18-3-2025 εισήγηση Γ.Δ.Ο.Υ. ή Π.Ο.Υ. περί μη πρόκλησης δαπάνης σύμφωνα με το άρθρο 24
του ν. 4270/2014 (Α’ 143).
3. Την κανονιστική πράξη αντιστοίχισης των υφισταμένων κλάδων και ειδικοτήτων του Οργανισμού Εσωτερικής
Υπηρεσίας του Δήμου Αλμυρού με τους οριζόμενους στο π.δ. 85/2022 (Α’ 232) νέους κλάδους και ειδικότητες, η
οποία δημοσιεύθηκε στο ΦΕΚ (Β’ 1151/2023).
4. Την υπ’ αρ. 22/2025 απόφαση του Δημάρχου Αλμυρού διορισμού σε κενή οργανική θέση με σχέση εργασίας
μόνιμου προσωπικού του Οργανισμού Εσωτερικής Λειτουργίας (Ο.Ε.Υ.) του Δήμου Αλμυρού, διοριστέων της 3ΓΒ/2023
προκήρυξης του ΑΣΕΠ (Γ’ 537/2025), αποφασίζουμε:
Την αντιστοίχιση του κάτωθι κλάδου και ειδικότητας προσωπικού δημοσίου δικαίου, με τους οριζόμενους στο
Παράρτημα Β’ του π.δ. 85/2022 νέους κλάδους και ειδικότητες, ως ακολούθως:
ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
ΚΑΤΗΓΟΡΙΑ Π.Ε.
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ Π.Δ. 85/2022
ΚΛΑΔΟΣ
Αριθμός
θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΠΕ ΜΗΧΑΝΙΚΩΝ
ΠΕΡΙΒΑΛΛΟΝΤΟΣ
ΠΕ ΜΗΧΑΝΙΚΩΝ
ΠΕ ΜΗΧΑΝΙΚΩΝ ΠΕΡΙΒΑΛΛΟΝΤΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1702/08.04.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Αλμυρός, 19 Μαρτίου 2025
Ο Δήμαρχος
ΔΗΜΗΤΡΙΟΣ ΕΣΕΡΙΔΗΣ
Ι
Αριθμ. απόφ. 166
(3)
Καθιέρωση απογευματινής υπερωριακής εργασίας, του μόνιμου και Ι.Δ.Α.Χ. προσωπικού του
Δήμου Πάρου για το Α’ εξάμηνο του έτους 2025.
Ο ΔΗΜΑΡΧΟΣ ΠΑΡΟΥ
Έχοντας υπόψη:
1. Το άρθρο 1 και την περ. δ’ της παρ. 1 του άρθρου 58
του ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης» (Α’ 87) περί συστάσεως Δήμων και καθορισμού
αρμοδιοτήτων του Δημάρχου.
2. Τα άρθρα 48, 49 και 176 του Κώδικα Κατάστασης
Δημοτικών και Κοινοτικών Υπαλλήλων (ν. 3584/2007,
Α’ 143).
3. Τον ν. 4354/2015 «Διαχείριση των μη εξυπηρετούμενων δανείων, μισθολογικές ρυθμίσεις και άλλες επεί-
γουσες διατάξεις εφαρμογής της συμφωνίας δημοσιονομικών στόχων και διαρθρωτικών μεταρρυθμίσεων»
(Α’ 176) και συγκεκριμένα,
α. Την περ. (δ) της παρ. 1 του άρθρου 7, που καθορίζει
το πεδίο εφαρμογής των άρθρων του κεφ. Β’ του ανωτέρω νόμου, στο οποίο εντάσσονται οι μόνιμοι και οι
Ι.Δ.Α.Χ. και Ι.Δ.Ο.Χ. υπάλληλοι των ΟΤΑ α’ βαθμού,
β. το άρθρο 34, περί καταργήσεως γενικών ή ειδικών
διατάξεων κατά το μέρος που αυτές ρύθμιζαν θέματα που
θίγονται από τις διατάξεις του κεφ. Β’ του ανωτέρω νόμου,
γ. το άρθρο 20, με το οποίο καθορίζονται η διαδικασία
και οι προϋποθέσεις έγκρισης της καθιέρωσης εργασίας
καθ’ υπέρβαση του υποχρεωτικού ωραρίου και προς συμπλήρωση του υποχρεωτικού ωραρίου του προσωπικού
των ΟΤΑ α’ βαθμού, καθώς και το ύψος αμοιβής αυτής
κατά περίπτωση.
4. Την υπό στοιχεία 2/31029/ΔΕΠ/6-5-2016, εγκύκλιο
του Υπουργείου Οικονομικών, με θέμα «Παροχή οδηγιών
για την εφαρμογή των διατάξεων του κεφαλαίου Β’ του
ν. 4354/2015» (Α’ 176).
5. Την παρ. 10 του άρθρου 12 του ν. 2503/1997 (Α’ 107).
6. Την παρ. 2 του άρθρου 31 του ν. 4258/2014 που
ορίζουν ανώτατο όριο υπερωριακής εργασίας κατά τις
νυχτερινές ώρες, τις Κυριακές και τις εξαιρέσιμες ημέρες
για το προσωπικό που υπηρετεί στην Υπηρεσία καθαριότητας των ΟΤΑ α’ βαθμού.
7. Το άρθρο 41 του ν. 3879/2011 (Α’ 138) με το οποίο
καθορίζεται το εβδομαδιαίο υποχρεωτικό ωράριο εργασίας των υπαλλήλων του Δημοσίου, των ΟΤΑ και των
λοιπών Ν.Π.Δ.Δ.
8. Την υπό στοιχεία ΔΙΑΔΠ/ΦΒ1/14757/25-7-2011 απόφαση του Υπουργού Διοικητικής Μεταρρύθμισης «Καθιέ-
ρωση ωρών προσέλευσης και αποχώρησης των υπαλλήλων του Δημοσίου και των Ν.Π.Δ.Δ.» (Β’ 1659).
9. Την υπ’ αρ. 194/2011 απόφαση του Δημοτικού Συμβουλίου Πάρου σχετικά με την καθιέρωση εξαιρέσεων
από την 5νθήμερη εργασία και 24ωρη -18ωρη λειτουργία υπηρεσιών του Δήμου Πάρου, η οποία επικυρώθηκε
με την υπ’ αρ. 6427/11/9-4-2012 (Β’ 1461) απόφαση του
Γενικού Γραμματέα Αποκεντρωμένης Διοίκησης Αιγαίου.
10. Τον Οργανισμό Εσωτερικής Υπηρεσίας του Δήμου
Πάρου (Β’ 6713/2021).
11. Την υπ’ αρ. 305/2022 (ΑΔΑ:Ψ60ΑΩΞΓ-02Υ) απόφαση Δημάρχου, σχετικά με την τοποθέτηση του προσω-
πικού στις οργανικές μονάδες.
12. Την υπ’ αρ. 10/368/11-01-2024 (ΑΔΑ: ΨΦΒΜΩΞΓΞΛ5) απόφαση Δημάρχου σχετικής με την ανάθεση αρ-
μοδιοτήτων και υπογραφών στo Γενικό Γραμματέα του
Δήμου Πάρου.
13. Την υπ’ αρ. 103/2024 (ΑΔΑ:ΨΔΜΣΩΞΓ-Ω9Α) απόφαση Δημάρχου, σχετικά με την τοποθέτηση του αυτοδι-
καίως μεταφερθέντος προσωπικού του καταργούμενου
Ν.Π.Δ.Δ. «Κοινωνικής Προστασίας, Πρόνοιας και Αλληλεγγύης» και της λυθείσας κοινωφελούς επιχείρησης
του Δήμου «Δημοτική Κοινωφελής Επιχείρηση Πολιτιστικής Ανάπτυξης Πάρου», δυνάμει των διατάξεων του
ν. 5056/2023.
14. Την υπ’ αρ. 22263/19-12-2024 βεβαίωση της Οικονομικής Υπηρεσίας με την οποία βεβαιώνεται ότι στον
προϋπολογισμό οικονομικού έτους 2025 έχουν εγγραφεί
οι πιο κάτω πιστώσεις στους αντίστοιχους Κ.Α., ως εξής:
Διοικητικές - Οικονομικές Υπηρεσίες Κ.Α 10-6012 το
ποσό των 20.000,00 € και Κ.Α. 10-6022 το ποσό των
7.500,00 €.
15. Το γεγονός ότι για την αντιμετώπιση εποχιακών,
έκτακτων, επειγουσών και όλως απρόβλεπτων αναγκών
υπάρχει ανάγκη υπερωριακής εργασίας απογευματινής,
στο μόνιμο και Ι.Δ.Α.Χ. προσωπικό του Δήμου και συγκεκριμένα:
- Για την καθαριότητα και τον ευπρεπισμό των
εσωτερικών χώρων και συγκεκριμένα για την προετοιμασία και αποκατάσταση των δημοτικών κτιρίων
τόσο των κοινοτήτων του Δήμου όπου πραγματοποιούνται οι συνεδριάσεις των τοπικών συμβουλίων και
διάφορες πολιτιστικές και άλλες εκδηλώσεις, όσο του
Δημοτικού Ωδείου, του κτιρίου όπου στεγάζεται το
Δημοτικό Λιμενικό Ταμείο, το Εικαστικό Εργαστήριο
του Δήμου, το ΚΕΠ, καθώς και το κτίριο όπου εδρεύει
το Δημαρχείο.
- Την υποχρέωση χορήγησης των κανονικών αδειών
των υπαλλήλων και οι οποίες επιβάλλουν την απασχόληση προσωπικού των Διοικητικών - Οικονομικών Υπηρε-
σιών, πέραν του κανονικού ωραρίου εργασίας.
16. Τις παρ. 1 και 2 του άρθρου 45 του ν. 4071/2012.
17. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
1. Εγκρίνουμε την καθιέρωση υπερωριακής απασχόλησης συμπληρωματικά ενός μόνιμου υπαλλήλου και
ενός Ιδιωτικού Δικαίου Αορίστου Χρόνου του Δήμου, για
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1702/08.04.2025
το Α’ εξάμηνο του έτους 2025, κατά τις απογευματινές
ώρες των εργάσιμων ημερών, σύμφωνα με τις παραπάνω
διατάξεις και συγκεκριμένα:
Για το προσωπικό που αμείβεται από τους Κ.Α. 10-6012
και 10-6022 (Οικονομικές Διοικητικές και Λοιπές Υπηρεσίες διοικητικού χαρακτήρα).
Για έναν (1) μόνιμο και έναν (1) Ι.Δ.Α.Χ. υπάλληλο κατηγορίας ΥΕ ειδικότητας Προσωπικού Καθαριότητας Εσω-
τερικών Χώρων, των Διοικητικών υπηρεσιών, έως είκοσι
(20) ώρες τον μήνα ανά υπάλληλο, για απογευματινή
υπερωριακή εργασία.
Από την απόφαση αυτή προκαλείται δαπάνη ύψους
27.500,00€ η οποία βαρύνει τους ΚΑ του προϋπολογισμού του οικ. έτους 2025, ως εξής:
Κ.Α 10-6012 με το ποσό των 20.000,00 €
Κ.Α. 10-6022 με το ποσό των 7.500,00 €.
Οι σχετικές δαπάνες σε καμία περίπτωση δεν μπορούν
να υπερβούν το ύψος των πιστώσεων του προϋπολογισμού, όπως έχουν κατανεμηθεί ως άνω.
Τα παραπάνω αναφερόμενα όρια αριθμού υπαλλήλων
και ωρών απασχόλησης δύνανται να πραγματοποιηθούν
μόνον εφόσον το επιβάλουν οι ανάγκες της υπηρεσίας,
για τον λόγο αυτό η κατανομή των ωρών απασχόλησης
θα γίνεται κάθε φορά με απόφαση Δημάρχου, ανάλογα
με τις υπηρεσιακές ανάγκες και κατόπιν μηνιαίας βεβαίωσης των καθ’ ύλη αρμοδίων οργάνων ή των Προϊστα-
μένων Διευθύνσεων.
Επιτρέπεται η εναλλάξ απασχόληση των υπαλλήλων, με
την προϋπόθεση ότι δεν θα γίνει υπέρβαση του ανώτατου
αριθμού ωρών ανά υπάλληλο, καθώς και του συνολικού
αριθμού ωρών που προκύπτει για την κάθε υπηρεσία.
Η απόφαση να δημοσιευθεί σύμφωνα με το άρθρο 79
παρ. 4 του Κώδικα Δήμων και Κοινοτήτων (ν. 3463/2006)
στον πίνακα ανακοινώσεων του Δημοτικού Καταστήματος και στο πρόγραμμα «Διαύγεια».
Η απόφαση αυτή να δημοσιευθεί στην Εφημερίδα της
Κυβερνήσεως.
Παροικία, 27 Φεβρουαρίου 2025
Ο Δήμαρχος
ΚΩΝΣΤΑΝΤΙΝΟΣ ΜΠΙΖΑΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201702.pdf | Tokens: 13447]